 -  रेखा झा।
 अपन मिथिला में विवाह आ दुरागमन दुनुमे सब ठाम कोबर लिखल जाइते टा अछि।
 इ लिखबाक लेल पहिने त पिठार आ ओहि में किछु कच्चा रंग मिला क चित्रकारी दिवालक भित्ती पर होईत छल जे कालांतर मे तरह तरह के आधुनिक रंग स होबय लागल आ पहिने स बेसी समृद्ध , सुंदर भ अपन छटा बिखेर रहल अछि।
 कोबर कला लिखबाक सबस पैघ कारण अछि नवदंपती के सांकेतिक भाषा में गह्स्थाश्रम में प्रवेश के जानकारी देनाई ।
 बांस -बांस वंशवृद्धि आ पुरूष जननांग के प्रतीक मानल गेल,
चंद्रमा-शीतलता के प्रतीक,
पटिया-नवदंपति के समागम के प्रतीक,
कछुआ-दीर्घायु के प्रतीक,
केलाक गाछ-तेजी स फलदायी वृक्ष के प्रतीक,
लत्ती फूल -हरियाली आ सुगंध के प्रतीक।
 गौरी शंकर-संसार के सबस सुंदर सुखद दांपत्य के प्रतीक,
कोबर में इ सब आकृति विशेष रूप स महत्व देल रचैत जाइत अछि।
 नवदंपति के मंगलकामना लेल आ प्रकृति स समरूपता रखैत गृहस्थाश्रम के शुभारंभ कयल जाइ अहि लेल कोबर के चित्र सदा महत्वपूर्णं रहल।
 इ कोबर के चित्रकारी एक कमरा जेकरा की कोहबर घर कहल जाइत अइ ओहि मे दीवाल पर या कपडा पर लिखी टांगल जाइत अछि। 